《合州写怀二首 其一》
明代·梁潜

忘却儒官冷，谁为蜀道吟。一身犹长物，万事岂关心。

水鸟窥鱼立，山云带雨沉。人生聊适意，莫受旅愁侵。

作者简介：（1366—1418）明江西泰和人，字用之。洪武末举人。以才荐，知四会县。后历阳江，阳春诸县，皆以廉能称。永乐元年召与修《太祖实录》。书成，擢修撰。又代郑赐为《永乐大典》总裁。十五年帝至北京，太子监国，留辅太子。寻有人诬太子擅宥罪人，牵连及潜。下狱被杀。有《泊庵集》。